ดีเจอุ๋ย นึกสนุก ลุกขึ้นแดนซ์กระจายหน้าจอ 
แฟนคลับปลื้มสนุกโดนใจ ไม่อยากเช้าเลยปรับรูปแบบใหม่มาแบบแดนซ์กระจาย ทำเอาแฟนๆถูกใจรายการ ไม่อยากเช้าเลย รายการวาไรตี้ทอล์กโชว์ใหม่ล่าสุดของคลื่น Flex 102.5 ที่ให้สาระ บันเทิง แบบสนุกสุดจนไม่อยากให้เช้าเลย เพื่อเอาใจคนนอนดึกที่ไม่อยากให้คืนวันอาทิตย์หมดไป และไม่อยากให้เช้าวันจันทร์มาถึงด้วยรูปแบบการดำเนินรายการทอล์กมันส์ๆ บวกข้อคิดแบบ Positive Thinking ในสไตล์ของ ดีเจอุ๋ย บุดด้าเบลสพร้อมด้วยความบันเทิงรูปแบบใหม่ของการฟังเพลง ด้วยการนำเพลงฮิตติดหูมารีมิกซ์ใหม่โดย ดีเจลีโอ ทั้งแนวสามช่า และเพลงสากล นอกจากนี้ยังเรียกว่าเป็นการจัดรายการครั้งแรกที่มีทั้งไฟดิสโก้ และแดนเซอร์มาเต้นในสตูดิโออีกด้วย เรียกว่าแดนซ์กระจาย ปลุกความสนุกในค่ำคืนวันอาทิตย์ให้คึกคัก เหมาะสำหรับคนที่ดูช่องทางออนไลน์โดยเฉพาะ ไม่ว่าจะเป็น Facebook Live YouTubeงานนี้ ดีเจอุ๋ย เลยพูดถึงที่มาของการเปลี่ยนแปลงรายการว่าจู่ๆ ลุกขึ้นมาแดนซ์กระจายหน้าจอกันขนาดนี้ได้ยังไง คือช่วงที่มีเคอร์ฟิว ต้องกลับบ้านก่อน 4 ทุ่ม ทุกวันจะเข้าไปเยี่ยมพ่อแม่ที่บ้าน วันแรกๆก็ยังไม่คุ้น ขับรถกลับบ้านตัวเองเกือบไม่ทัน ระหว่างทางก็ live Facebook ไปด้วย เปิดเพลงรำวง 3 ช่าไปด้วยระหว่างทางปรากฏว่าคนดูชอบแล้วสนุกไปกับเรา มีคนส่งข้อความมาบอกว่า จากที่เครียดอยู่ อารมณ์ดียิ้มได้เลย ก็เลยคิดว่าการทำให้คนหายเครียด อาจจะไม่ต้องมานั่งพูดอะไรจริงจังให้ข้อคิดมากมาย เปิดเพลงสนุกๆบ้านๆ ง่ายๆแค่นี้แหละครับ เลยเป็นที่มาของการปรับรูปแบบรายการเป็นแบบนี้ฟีดแบ็กคนฟังคนดูเป็นไงบ้าง มีคอมเมนต์อันไหนที่โดนๆ ใจเราบ้าง?คนฟัง คนดู ส่วนใหญ่ก็จะบอกว่า ทำให้ไม่ได้นอน สนุกเกิน ตลกเฮฮา มีแฟนประจำรายการที่จะเจอเข้ามาคอมเมนต์ทุกอาทิตย์ครับแฟนๆมีเรียกร้องให้เพิ่มอะไรตรงไหนอีกมั้ย?เคยเอาแดนเซอร์มาเต้น กลายเป็นคนดูติดนิสัย อยากให้มีทุกสัปดาห์เลย ผมก็อยากครับ (ยิ้ม)เหมือนเราก็ได้แสดงโชว์ไปด้วย ทำให้คิดถึงการขึ้นเวทีจริงๆ บ้างมั้ย?คิดถึงครับ ห่างเวทีมานาน อยากเจอคนดูแล้วครับ แต่ตอนนี้ก็ฝากติดตามรายการ ไม่อยากให้เช้าเลย ทุกคืนวันอาทิตย์ เวลา 2 ทุ่ม-4 ทุ่ม ที่คลื่นวิทยุ FLEX Station 102.5 / Facebook LIVE : FLEX Station และ Youtube LIVE : FLEX Station นะครับ.
ปรับรูปแบบใหม่มาแบบแดนซ์กระจาย ทำเอาแฟนๆถูกใจรายการ ไม่อยากเช้าเลย รายการวาไรตี้ทอล์กโชว์ใหม่ล่าสุดของคลื่น Flex 102.5 ที่ให้สาระ บันเทิง แบบสนุกสุดจนไม่อยากให้เช้าเลย
ไม่อยากเช้าเลย,อุ๋ย บุดด้าเบลส,ดีเจลีโอ,วาไรตี้ทอล์กโชว์,รายการวิทยุ,ฟังเพลง,ข่าววันนี้,นักร้อง